ઉલ્લેખનીય છે કે હાર્દિક પટેલ બાદ મહિલા પાટીદાર નેતાઓમાં રેશ્મા પટેલ સારું એવું વર્ચસ્વ ધરાવે છે. ત્યારે અમિત શાહને મળ્યા પછી રેશ્માએ હાર્દિક પટેલને કોંગ્રેસનો એજન્ટ ગણાવ્યો હતો. રેશ્મા પટેલ અને વરુણ પટેલ એમ બે મોટા પાટીદાર નેતાઓ વિધાનસભાની ચૂંટણી પહેલા ભાજપમાં જોડાતા ગુજરાતનું રાજકારણ ગરમાયું છે. અલ્પેશ ઠાકોરને ટ્વિટ કરીને ઓલ ધ બેસ્ટ કહેનાર હાર્દિક પટેલના ઘરમાં જ હાલ સ્થિત વણસી છે. ઉલ્લેખનીય છે કે ઠાકોર સેનાના અલ્પેશ ઠાકોર આજે જ દિલ્હીમાં કોંગ્રેસના ઉપાધ્યક્ષ રાહુલ ગાંધીને મળ્યા હતા. અને તે કોંગ્રેસમાં 23મી ઓક્ટોબરે જોડાશે તેવી જાણકારી અલ્પેશે આપી હતી. ત્યારે ચૂંટણી પહેલા ભાજપ અને કોંગ્રેસ બન્ને પોત પોતાના પક્ષ મજબૂત કરવામાં સફળ રહી છે તેમ આજના દિવસની આ ખબરો પરથી લાગી રહ્યું છે.